《水调歌头 赵可大生日》
宋代·王千秋

披锦泛江客，横槊赋诗人。气吞宇宙，当拥千骑静胡尘。

何事折宇执版，久在泛莲幕府，深觉负平生。踉蹡众人底，欲语复吞声。

庆垂弧，期赐杖，酒深倾。愿君大耐，碧眸丹颊百千龄。

用即经纶天下，不用归谋三径，一笑友渊明。出处两俱得，𩿪鴳亦鹍鹏。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。